**Prijímacia skúška z matematiky**

Test obsahuje 10 príkladov, má 2 strany. Čas: 60 minút Maximum bodov: 30

**Príklad za 2 body**

1. Mama sľúbila deťom odmenu za pomoc. Na konci mesiaca im dala 150 eur. Daniel pomáhal 10 dní, Eva 8 dní a Filip 12 dní. Koľko eur dostala Eva?
	1. 50 €
	2. 35 €
	3. 40 €
	4. 30 €

**Príklady za 3 body**

1. V 9. A je 20 dievčat a 10 chlapcov. Včera chýbalo 50% dievčat a 20% chlapcov. Koľko percent žiakov chýbalo?
	1. 60%
	2. 70%
	3. 50%
	4. 40%
2. Pre zimný výpredaj bola stanovená cena topánok na 85% pôvodnej ceny. Nová cena je 40€. Aká bola pôvodná cena topánok?
	1. 45 €
	2. 47 €
	3. 49 €
	4. 50 €
3. Koľko záporných celých čísel je riešením nerovnice: $\frac{2x-1}{2}+\frac{x-1}{2}+3\geq \frac{x+1}{5}$
	1. 2
	2. žiadne
	3. 1
	4. 5
4. Žiaci si kúpili 108 farbičiek v rôznych farbách. Červených bolo trikrát viac ako zelených a modrých bolo o 10 viac ako červených. Koľko bolo modrých farbičiek?
	1. 30
	2. 42
	3. 52
	4. 14
5. Ak sú v supermarkete otvorené 3 pokladne, čakajú ľudia v rade priemerne 15 minút. Aká bude priemerná čakacia doba, ak otvoria ďalšie dve pokladne?
	1. 9 min
	2. 20 min
	3. 25 min
	4. 10 min
6. Za každý dobre vyriešený príklad dostal žiak 5 bodov. Za každý zle vyriešený príklad mu 2 body odpočítali. Koľko príkladov riešil dobre, ak po vyriešení 20 príkladov získal 37 bodov?
	1. 9
	2. 11
	3. 12
	4. 10
7. Aký je obvod obdĺžnika, ktorý má obsah 144 cm2 a jeho strany sú v pomere 9:4?
	1. 52 cm
	2. 48 cm
	3. 50 cm
	4. 54 cm
8. Pozemok, na ktorom má stáť nákupné centrum má tvar pravouhlého lichobežníka so základňami 112 m a 9600 cm. Kolmé rameno má dĺžku 720 dm. Aká je cena pozemku, ak 1 m2 stojí 52 €?
	1. 398 637 €
	2. 376 389 €
	3. 389 376 €
	4. 367 389 €

**Príklad za 4 body**

1. Jedna rybka potrebuje najmenej 3 litre vody. Najviac koľko rybiek možno kúpiť do akvária s dĺžkou 6 dm, šírkou 30 cm a výškou 4 dm, ak akvárium naplníme do deväť desatín výšky a na piesok a rastliny pripadá 10% objemu vody?
	1. 21
	2. 20
	3. 18
	4. 19